armvectores/hy_wikipedia_2023 huggingface dataset:
Սեն Բլեզ լա Ռոշ

Սեն Բլեզ լա Ռոշ (ֆր.՝ Saint-Blaise-la-Roche), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2006 թվականի դրությամբ կազմում է 232 մարդ, բնակչության խտությունը` 97.07 մարդ/կմ²։ Բնակավայրը զբաղեցնում է 2.39 կմ² տարածք։


== Աշխարհագրություն ==
Գտնվում է Փարիզ քաղաքից 360 կմ արևելք, Ստրասբուրգ քաղաքից` 50 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 140 աշխատունակ (15-64 տարեկան)  բնակիչ, որոնցից ակտիվ էին 109-ը, իսկ ոչ ակտիվները` 31։ Ակտիվության ցուցանիշը կազմում է 77,9 %։ 109 աշխատունակ մարդկանցից աշխատել է 94 անձ (53 տղամարդ և 41 կին)։ Գործազուրկ են եղել 15 անձ (8 տղամարդ և 7 կին)։ 31 անաշխատունակներից 5-ը եղել են աշակերտներ կամ ուսանողներ, 14-ը` թոշակառուներ, իսկ 12-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Խութլուշահ

Խութլուշահ, Խութլու (անհայտ - 1386), հայ իշխան, զորավար։ Հավանաբար սերում է Երզնկայի արքեպիսկոպոս Մարգսի (XIII դ.) և նրա որդի Հովհաննես իշխանի տոհմից, որը երկար ժամանակ իր ձեռքում է պահել Երզնկայի եպիսկոպոսությունը, որոշ ընդմիջումներով՝ նաև աշխարհիկ իշխանությունը։
Իբրև Երզնկայի նշանավոր իշխան՝ Խ. հիշված է XIV—XV դդ. գրված մի Ավետարանի (Էջմիածնի Մայր Աթոռի գրատուն, ձեռագիր № 96) չափածո հիշատակարանում, իսկ «Խութլու» անվամբ՝ Երզնկայի Կաթողիկե եկեղեցում գրված ձեռագրի (Երևանի Մեսբոպ Մաշտոցի անվան Մատենադարան, ձեռ. № 557) հիշատակարանում, որտեղ հիշատակված են նույն տոհմի նաև ուրիշ գործիչներ, մոր կողմից՝ արքեպիսկոպոս Սարգսի թոռ խոջա Ահարոնի որդի Թաճատինը և XIV դարի վերջի Երզնկայի հայ իշխան Սուլայմանը, հավանաբար՝ Խութլուշահի որդին։ Խութլուշահը հովանավորել է հայ մշակույթի գործիչներին։ Խութլուշահի պատվերով են ընդօրինակվել մի շարք ձեռագրեր։


== Գրականություն ==
Բաղդասարյան է., Երզնկայի հայկական իշխանությանը XIII—XV դարերում, «ԼՀԳ», 1970, № 2
Բերնարդինո Լարգի

Էուսեբիո Բերնարդինո Լարգի (իտալերեն՝ Eusebio Bernardino Larghi, փետրվարի 27, 1812(1812-02-27), Վերչելի, Պիեմոնտ, Իտալիա - հունվարի 2, 1877(1877-01-02)), իտալացի վիրաբույժ, ով ոսկրային վիրաբուժության ռահվիրաներից է։ Նա մշակել է ոսկրային բեկորների հեռացման հմտություն, ինչը հեշտացնում էր դրանց վերականգնումը։ Նա նաև օգտագործել է արծաթի նիտրատը` վարակված հյուսվածքի խարանման նպատակով։ Լարգին մշակել է վիրաբուժական գործիքներ` ոսկրերի տեղում հատման համար։
Բերնարդինո Լարգին ծնվել է Վերչելի քաղաքում, Ֆրանչեսկո ու Մարիա Ջուդիչեների ընտանիքում։ Նա բժշկություն է ուսումնասիրել Թուրինի և Ջենովայի համալսարաններում, ինչից հետո սկսել է բժշկել իր տանը։ 1838 թվականին նա աշխատանքի է անցել Վերչելիի գլխավոր հիվանդանոցում։ 1844 թվականին դարձել է դրա գլխավոր բժիշկը և պաշտոնավարել է մինչև 1860 թվականը։ Նա ուսումնասիրել է բժիշկ Միկելե Տրոյայի աշխատությունները, որոնցում վերջինս անդրադարձել է ոսկրի տեղում վերականգնմանը։
1852 թվականին նա կարողացել է կանխարգելել հիվանդի մոտ նեկրոզի զարգացումը ստորին ծնոտում` հատուկ վիրահատական գործիքներով հյուսվածքի հեռացման շնորհիվ։
Աշխատանքից հեռանալուց հետո նա ներքաշվել է իր` մահացած պարտապան եղբոր դեմ դատական գործերի մեջ և սնանկացել է։


== Ծանոթագրություններ ==
Բրդի

Ժասմին վան դեն Բոգարդ (անգլ.՝ Jasmine van den Bogaerde, ավելի հայտնի է որպես Բըրդի (Birdy, մայիսի 15, 1996(1996-05-15), Lymington, Lymington and Pennington, New Forest, Հեմփշիր, Հեմփշիր, Հարավարևելյան Անգլիա, Անգլիա, Միացյալ Թագավորություն), բրիտանացի երգչուհի։ Հայտնի է դարձել 2008 թվականից, երբ 12 տարեկանում հաղթել է Open Mic UK մրցույթը։ Նրա դեբյուտային սինգլը թողարկվել է 2011 թվականի հունվարի 30-ին, որը սակայն բրիտանական Bon Iver խմբի «Skinny Love» երգի իր քավեր տարբերակն է։ Այդ քավերը բազմաթիվ միջազգային հիթ շքերթներում ունեցել է բավականին մեծ հաջողություններ և ստացել է մի քանի սերտիֆիկատներ։ 2011 թվականի նոյեմբերի 4-ին երգչուհին թողարկել է իր դեբյուտային «Birdy» ստուդիական ալբոմը, որը Ավստրալիայի, Բելգիայի և Նիդերլանդների հիթ շքերթներում զբաղեցրել է առաջին հորիզոնականը։ Նրա երկրորդ ստուդիական ալբոմը, որը կոչվում է «Fire Within», թողարկվել է 2013 թվականի սեպտեմբերի 16-ին։


== Սկավառակագրություն ==


=== Ստուդիական ալբոմներ ===


== Ծանոթագրություններ ==


== Արտաքին հղումներ ==
Պաշտոնական կայք
Հոհենֆինով

Հոհենֆինով (գերմ.՝ Hohenfinow), կոմունա Գերմանիայում։ Տեղակայված է Բրանդենբուրգի տարածքում։
Մտնում է Բարնիմ նահանգի կազմի մեջ։ Բնակչությունը կազմում է 524 մարդ (2010 թվականի դեկտեմբերի 31-ի տվյալներով)։ Տարածքը կազմում է 21.91 կմ2։ Պաշտոնական կոդը՝ 12 0 60 092։


== Ժողովրդագրություն ==


== Ծանոթագրություններ ==


== Արտաքին հղումներ ==
Պաշտոնական կայք Archived 2008-06-16 at the Wayback Machine.
As Long as You Love Me (երգ, Ջասթին Բիբեր)

«As Long as You Love Me», կանադացի երգիչ Ջասթին Բիբերի երգը նրա «Believe» երրորդ  (2012) ալբոմից։
Երգի ձայնագրմանը մասնակցել է նաև ռեփեր Բիգ-Շոնը, որը կարդում է մի քանի տող։
ԱՄՆ-ում երգը հասել է 6-րդ հորիզոնականին (Billboard Hot 100), Մեծ Բրիտանիայում՝ 22-րդ հորիզոնականին (UK Singles Chart բրիտանական ազգային սինգլային հիթ-շքերթում)։


== Երաժշտական ոճ ==
Ինչպես նշվել է «Songfacts» երաժշտական կայքում՝ երգին դաբստեպային հնչողություն հաղորդել Ջասթին Բիբերին համոզել է  երաժշտական պրոդյուսեր Ռոդնի Ջենկինսը։ Բանն այն է, որ Ջասթինը Լոնդոնում էր, իսկ այնտեղ ռադիոյով, «Songfacts» կայքի արտահայտությամբ, «նման տիպի հզոր բասով էլեկտրոնային երաժշտությում» հնչել է շատ է և ամենուր , ահա այնտեղ էլ նա տարվել է դաստեպով։


== Տեսահոլովակ ==
Տեսահոլովակի ռեժիսորը Էնթոնի Մանդլերն է։ Մանդլերը նկարահանել է բազմաթիվ տեսահոլովակներ բազմաթիվ աստղերի համար, ներառյալ Ռիհաննան և Աշերը։
Ջասթին Բիբերի և Բիգ Շոնի հետ տեսահոլովակում նկարահանվել է դերասան Մայքլ Մեդսենը (հայտնի է «Կատաղի շներ», «Սպանել Բիլին» և «Մեղքերի քաղաք» ֆիլմերից)։
Մեդսենը մարմնավորել է այն աղջկա հորը, որին սիրում է Ջասթինը։ Նա հավանության չի արժանացնում նրանց հարաբերությունները,  և այն բանից հետո, երբ Ջասթինն անտեսում է նրա պահանջը՝ հեռու մնալ իր աղջկանից, նա ծեծում է տղային։ Մեդսենը «MTV լուրերին» տված հարցազրույցում պատմել է, որ Բիբերը շատ լուրջ է վերաբերվել նկարահանումներին և շատ է ցանկացել, որ ամեն ինչ հնարավորինս լավ և հնարավորինս իրական լինի։ Այսպես, այն պահին, երբ աղջկա հայրը ծեծում է նրան, նրա համար ամենակարևորն այն էր, որ ամեն ինչ իրական տեսք ունենա, իսկ վտանգը, որ Մեդսենը կարող է պատահաբար հարվածել իրեն, առանձնապես չէր վախեցնում։


== Track listings ==


== Հիթ-շքերթներ ==


== Հավաստագրեր ==


== Թողարկման պատմություն ==


=== Պրոմո թողարկումներ ===


=== Սինգլ ===


== Ծանոթագրություններ ==


== Արտաքին հղումներ ==
Երգի տեքստը MetroLyrics կայքում
Օկտյաբրսկայա հրապարակ (Եկատերինբուրգ)

Օկտյաբրսկայա հրապարակ (ռուս.՝ Октябрьская площадь), հրապարակ Եկատերինբուրգի կենտրոնում՝ կառավարության շենքի և Սվերդլովսկի մարզի օրենսդիր մարմնի շենքի առջև: Երբեմն կոչվում է նաև Թատերական հրապարակ՝ Սվերդլովսկի ակադեմիական դրամատիկական թատրոնի հարևանությամբ գտնվելու պատճառով:


== Պատմություն ==
Հրապարակը ստեղծվել է 1970-ական թվականներին Աշխատող երիտասարդության առափնյայի (նախկինում՝ Տիմոֆեևսկայա առափնյա), Բորիս Ելցինի անվան փողոցի (նախկինում՝ Ֆետիսովսկայա և հունվարի 9) և Անտոն Բալեկի փողոցի (Բոլշայա Սեժայա) հին բնակելի շենքերի քանդման արդյունքում, որոնք 18-րդ դարում գտնվում էին Վերին աքսորյալ ազատաբնակների ավանում: Հրապարակին սահմանակից են՝ հյուսիսից՝ Եկատերինբուրգի դրամատիկական թատրոնի շենքը, արևմուտքից` կառավարական շենքը, հարավ-արևմուտքից` Ուրալի ֆեդերալ շրջանի վարչական շենքը, հարավից` 2-րդ շրջանային հիվանդանոցի շենքը:
Հրապարակի կենտրոնում է գտնվում 1980-ական թվականների վերջին կառուցված «Գունդ» ցայտաղբյուրը: Ճարտարապետի Վիտալի Լոսկուտովի նախագծի համաձայն՝ 40 տոննանոց գունդը խորհրդանշում է մաքուր մոլորակ, որը մաքրվում է ջրի ճնշման տակ:


== Շենքեր և շինություններ ==
№ 1՝ Կառավարության տուն և Սվերդլովսկի մարզի օրենսդիր մարմնի շենք
№ 3՝ Ուրալի ֆեդերալ շրջանի  ՌԴ քննչական կոմիտեի քննչական վարչության շենք
№ 5ա՝ երկհարկանի գրասենյակային շենք


== Տրանսպորտ ==


=== Հիմնական հասարակական տրանսպորտ ===
Հրապարակի հարևանությամբ է գտնվում  «Դրամաթատրոն» հասարակական տրանսպորտի կանգառը:

Ավտոբուս՝ № 21, 32
Երթուղային տաքսի՝ № 024, 034, 045


=== Մոտակա մետրոյի կայարան ===
Հրապարակի հարավային սահմանի հարավում 550 մետր հեռավորության վրա է գտնվում «1905 թվականի հրապարակ» մետրոյի կայարանը:


== Գրականություն ==
Зорина Л. И., Слукин В. М. Улицы и площади старого Екатеринбурга. — Екатеринбург: «Баско», 2005. — 256 с. — ISBN отсутствует
Рабинович Р. И., Низамутдинова Т. М. Улицы Свердловска. — 5-е издание. — Свердловск: Средне-Уральское книжное издательство, 1988. — 224 с. — 100 000 000 экз. — ISBN 5-7529-0009-3
Худякова М. Ф. Улицы Екатеринбурга. — Екатеринбург: Средне-Уральское книжное издательство, 2003. — 336 с. — ISBN 5-7529-0048-4


== Ծանոթագրություններ ==
Սեն Կանտեն Հարավ (կանտոն)

Սեն Կանտեն Հարավ (ֆր.՝ Saint-Quentin-Sud), Ֆրանսիայի կանտոն է, գտնվում է Պիկարդիա շրջանում։ Էնա դեպարտամենտի կանտոնն է։ Մտնում է Սեն Կանտեն օկրուգի մեջ։ Համաձայն 2006 թվականի մարդահամարի կանտոնի բնակչությունը 26783 մարդ էր։Կանտոնի համարը 240 է։ Սեն Կանտեն Հարավ կանտոնում կա 6 կոմունա, որոնցից ամենամեծը Սեն Կանտեն Հարավ կոմունան է։


== Տես նաև ==
Ֆրանսիայի կոմունաներ
Ֆրանսիայի օկրուգներ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)
Աննա (Մեծ Բրիտանիայի թագուհի)

Աննա Ստյուարտ (անգլ. Anne Stuart, փետրվարի 6, 1665, Լոնդոն - օգոստոսի 1, 1714, նույն տեղում) - Անգլիայի, Շոտլանդիայի և Իռլանդիայի թագուհի 1702 թվականի մարտի 8-ից։ Մեծ Բրիտանիայի Միացյալ Թագավորության առաջին միապետը (1707 թ. մայիսի 1, Անգլիայի և Շոտլանդիայի թագավորությունները կազմեցին մեկ ինքնիշխան պետություն)։ Մնացել է Մեծ Բրիտանիայի և Իռլանդիայի թագուհի մինչև իր մահը։ Ստյուարտների դինաստիայի վերջին ներկայացուցիչը անգլիական գահին։
Աննան ծնվել է իր հորեղբոր՝ Չարլզ II-ի օրոք, ով օրինական երեխաներ չուներ։ Նրա հայրը՝ Հակոբը, առաջինն էր ժառանգորդների շարքում, բայց Անգլիայում հայտնի չէր, քանի որ կաթոլիկ էր։ Աննան և նրա ավագ քույրը՝ Մարիան, հաջորդը լինելով իրավահաջորդության շարքում, Չարլզ II-ի հրամանով մեծացել են բողոքականության մեջ։ Եղբոր մահից հետո նրա հայրը դարձավ թագավոր, բայց գահակալությունից երեք տարի անց՝ 1688 թվականին, նա գահընկեց արվեց "Պանծալի հեղափոխության" արդյունքում։ Աննայի և Մարիայի կրտսեր եղբայրը՝ Ջեյմս II-ի որդին՝ իր երկրորդ ամուսնությունից, կաթոլիկ Հակոբի «Ծեր հավակնորդը» և նրա սերունդը դուրս մնացին իրավահաջորդության գծից, որը ապագայում ցանեց մի քանի հակոբական ապստամբությունների սերմեր։ Ջեյմսի ավագ դուստրը՝ թագուհի Մարի II-ը, և նրա ամուսինն ու զարմիկը, բողոքական Վիլհելմ III Օրանժը, գահ բարձրացան և սկսեցին կառավարել համատեղ։
Չնայած քույրերը մտերիմ էին, Մարիայի գահ բարձրանալուց անմիջապես հետո նրանց միջև տարաձայնություններ ծագեցին Աննայի ֆինանսների, նրա պաշտոնի և ծանոթների ընտրության շուրջ, և նրանք սկսեցին օտարանալ միմյանցից։ Վիլհելմն ու Մարին երեխաներ չունեին, և 1694 թվականին Մարիի մահից հետո Վիլհելմը շարունակեց ինքնուրույն կառավարել։ Աննան գահ բարձրացավ նրա մահից հետո՝ 1702 թվականին։
Որպես կառավարիչ՝ Աննան կողմ էր չափավոր թորիների քաղաքականությանը, որոնք կիսում էին նրա անգլիկան հայացքները (ի տարբերություն նրանց Վիգ հակառակորդների)։ Այնուամենայնիվ, Վիգերը մեծ ազդեցություն ունեցան Իսպանիայի իրավահաջորդության պատերազմի ժամանակ, բայց 1710 թվականին Աննան հեռացրեց նրանց շատ պաշտոններից։ Մոտ ընկերուհի Սառա Չերչիլից ՝ Մարլբորոյի դքսուհուց, թագուհին բաժանվել է քաղաքական տարաձայնությունների պատճառով։
Աննան ողջ կյանքում տառապել է առողջական խնդիրներով։ Իր 30-ամյակից հետո նա սկսեց հատկապես կաղել ու արագ գիրանալ։ Չնայած դանիացի Գևորգի հետ ամուսնությանը և 17 հղիություններին, նա մահացավ առանց ժառանգների՝ դառնալով Ստյուարտների վերջին միապետը։ 1701 թվականի «Հաջորդության ակտի» համաձայն՝ գահը ժառանգել է Գևորգ I-ը (որը Ստյուարտների հետնորդն էր իր մորական տատի՝ Եղիսաբեթի, Ջեյմս I-ի դստեր միջոցով)։
Ֆրոնտիեր շրջան (Նեբրասկա)

Ֆրոնտիեր շրջան (անգլ.՝ Frontier County), ԱՄՆ Նեբրասկա նահանգի 93 վարչական միավորներից մեկը։ Ընդհանուր տարածությունը 2.525 կմ² է, բնակչությունը՝ 3.099 մարդ (2010 թ. տվյալներով)։ Շրջկենտրոնն է Ստոքվիլ բնակավայրը։ Կազմավորվել է 1872 թ.։
IFPI Greece

Ֆոնոգրամմա արտադրողների միջազգային ֆեդերացիա Հունաստան (թարգմանաբար՝ «International Federation of the Phonographic Industry Greece», (IFPI Greece)), Ֆոնոգրամմա արտադրողների միջազգային ֆեդերացիա (IFPI) կազմակերպության հունական մասնաճյուղն է, ինչպես նաև հանդիսանում է պաշտոնական չարթերի հրապարակողն ու ձայնագրումների վաճառքների արտոնագրող մարմինը Հունաստանում։ Չարթերը հրապարակվում են IFPI Greece-ի կողմից և հովանավորվում են Cyta Hellas-ի կողմից։
Հունաստանում IFPI Greece-ի անվանումն է Ένωση Ελλήνων Παραγωγών Ηχογραφημάτων (ΕΕΠΗ) (թարգմանաբար՝ Հունական ֆոնոգրամների արտադրողների միություն)։ Սակայն այն անվանում են նաև IFPI Greece:


=== Արտոնակրման մակարդակներ ===


==== Հունական երգացանկի համար ====


==== Արտասահմանյան երգացանկի համար ====
Մինչև 1997 թվականը արտոնագրման սահմանային արժեքները տեղական և արտասահմանյան երգացանկերի համար նույնն էին։


==== DVD ====
Ոսկե՝ 3 000
Պլատինե՝ 6 000Մինչև 2008 թվականի հուլիսը, սահմանային արժեքներն էին 5 000 and 10 000 համապատասխանաբար։


==== Սինգլներ ====
Ոսկե՝ 3 000
Պլատինե՝ 6 000Մինչև 2007 թվականի հունիսը, սահմանային արժեքներն էին 7 500 and 15 000 համապատասխանաբար։


== Ծանոթագրություններ ==


== Արտաքին հղումներ ==
Պաշտոնական կայք(անգլ.)
Ցելիննի (գյուղ, Աբզելիլովսկի շրջան)

Անվան այլ կիրառումների համար տե՛ս՝ ՑելիննիՑելիննի (ռուս.՝ Целинный, բաշկիրերեն՝ Сиҙәм), գյուղ Ռուսաստանի Բաշկորտոստան հանրապետության Աբզելիլովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Թամազ Գամղրելիձե

Թամազ Վալերիանի Գամղրելիձե (վրաց.՝ თამაზ გამყრელიძე, հոկտեմբերի 23, 1929(1929-10-23), Քութայիս, Վրացական ԽՍՀ, ԱԽՖՍՀ, ԽՍՀՄ - փետրվարի 10, 2021(2021-02-10)), հայտնի վրացի և խորհրդային լեզվաբան, արևելագետ, հնդեվրոպագետ, Ռուսաստանի ԳԱ ակադեմիկոս (1984-ից), լեզվաբանական գիտությունների դոկտոր (1963), պրոֆեսոր (1964)։ Մաթեմատիկոս, Ռուսաստանի ԳԱ ակադեմիկոս Ռևազ Գամղրելիձեի եղբայրը։


== Կենսագրություն ==
Ծնվել է 1929 թվականի հոկտեմբերի 23-ին Քութայիս քաղաքում։ 1952 թվականին ավարտել է Թբիլիսիի պետական համալսարանի արևելագիտության ֆակուլտետը։ 1956-1960 թթ. աշխատել է Վրաստանի ԳԱ Լեզվաբանության ինստիտուտում։ 1960 թվականից դարձել է Թբիլիսիի համալսարանի կառուցվածքային և կիրառական լեզվաբանության (1999 թվականից՝ ընդհանուր և կիրառական լեզվաբանության) ամբիոնի վարիչ։ 1964-2008 պրոֆեսոր էր Թբիլիսիի համալսարանում։ 1979 թվականից ԽՍՀՄ ԳԱ թղթակից անդամ՝ գրականության և լեզվի բաժին։ Վրաստանի ԳԱ իսկական անդամ (1974 թվականից) և նախագահ (2005 թվականից)։ 11-րդ համագումարի ԽՍՀՄ Գերագույն Խորհրդի Ազգությունների Խորհրդի պատգամավոր Աջարական ԻԽՍՀ-ից։


== Աշխատություններ ==
The Akkado-Hittite syllabary and the problem of the origin of the Hittite script, «Archiv Orientalni» (vol. 29). 1960
Anatolian languages and the problem of Indo-European migration to Asia Minor, Studies in General and Oriental Linguistics. Tokyo, 1970
«Indo-european language and Indoeuropeans» (vols. I - II). Berlin / New York, 1994 - 1995 (совместно с Вяч. Вс. Ивановым)
Алфавитное письмо и древнегрузинская письменность (Типология и происхождение алфавитных систем письма), Тбилиси, 1989


== Ծանոթագրություններ ==


== Արտաքին հղումներ ==
Գամղրելիձեն Վրաստանի ԳԱ կայքում
(70) Պանոպեա

(70) Պանոպեա (անգլ.՝ Panopaea), աստերոիդ աստերոիդների հիմնական գոտում։ Հայտնաբերվել է 1861 թվականի մայիսի 5-ին Հերման Գոլդշմիդտի կողմից Փարիզում։
Միջին հեռավորությունը Արեգակից կազմում է 2,614324 ա. մ., առավելագույնը մոտենում է 2,1376 ա. մ. հեռավորության վրա և հեռանում 3,0911 ա. մ., իսկ Երկրի ուղեծրին Պանոպեա աստերոիդը նվազագույնը մոտենում է 1,1578 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1543,97 երկրային օրվա ընթացքում, իր ուղեծրով շարժվելով միջինում 0,233166 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,59° անկյուն։
Պանոպեա աստերոիդը պատկանում է Էվնոմիայի աստերոիդների ընտանիքին։ Այս ընտանիքի աստերոիդները շարժվում են Արեգակի շուրջ 2,54 - 2,72 ա. մ. միջակայքում ընկած մեծ կիսաառանցքներով, ունեն 11,6°-14,8° ուղեծրի թեքում և 0,121-0,180 էքսցենտրիսիտետ։
Ըստ Տոլենի սպեկտրալ դասակարգման պատկանում է C դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)Պանոպեա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վերնոնվիլիե

Վերնոնվիլիե (ֆր.՝ Vernonvilliers), համայնք Ֆրանսիայի Գրանդ Էստ մարզի Օբ գավառում։
Բնակչությունը 2008 թվականի դրությամբ կազմում է 83 մարդ, բնակչության խտությունը` 10.84 մարդ/կմ²։ Բնակավայրը զբաղեցնում է 7.66 կմ² տարածք։


== Աշխարհագրություն ==
Գտնվում է Փարիզ քաղաքից 185 կմ արևելք, Շալոն ան Շամպայն քաղաքից` 75 կմ հարավ, Տրուա քաղաքից` 45 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 61 աշխատունակ (15-64 տարեկան)  բնակիչ, որոնցից ակտիվ էին 45-ը, իսկ ոչ ակտիվները` 16։ Ակտիվության ցուցանիշը կազմում է 73,8 %։ 45 աշխատունակ մարդկանցից աշխատել է 42 անձ (27 տղամարդ և 15 կին)։ Գործազուրկ են եղել 3 անձ (1 տղամարդ և 2 կին)։ 16 անաշխատունակներից 8-ը եղել են աշակերտներ կամ ուսանողներ, 5-ը` թոշակառուներ, իսկ 3-ը չեն աշխատել տարբեր պատճառներով։


== Տես նաև ==
Օբ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Գյունդա

Գյունդա, գյուղ Արևելյան Հայաստանում, Երևանի նահանգի Սուրմալուի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Երևանի նահանգի հայաբնակ բնակավայրեր


== Ծանոթագրություններ ==
Ջանլուկա Ռամացցոտտի

Ջանլուկա Ռամացցոտտի (իտալերեն՝ Gianluca Ramazzotti, օգոստոսի 22, 1970(1970-08-22), Հռոմ, Իտալիա), իտալացի թատրոնի և կինոյի դերասան։


== Կենսագրություն ==
Ավարտել է Կալաբրիի թատերական ուսումնարանը, հետո ուսուցանել է Վարշավայի թատրոնում և Theatre du Soleil-ում (Փարիզ)։ Պիեր Ֆրանչեսկո Փինջիտորեի հսկողության տակ դարձել է Bagaglino վարյետե խմբի մասնակիցը, որտեղ զբաղված էր ինչպես շոուով, այնպես էլ թատերական բեմադրություններով։ Որպես դերասան նկարահանվել է Vivere և Un posto al sole հեռուստասերիալներում, ինչպես նաև Papa Buono հեռուստաֆիլմում։
Աշխատում է իտալական Radiodue ալիքի առավոտյան ծրագրերում՝ որպես ռադիոհաղորդավար։Թատրոնում խաղացել է Bojetto-ի դերը Rugantino երաժշտական կատակերգությունում։ Բացի իտալերենից ազատ խոսում է ֆրանսերեն, իսպաներեն և անգլերեն։


== Թատերական բեմադրություններ ==
I Promessi Sposi (мюзикл)
ՉIntrichi d’amore
La scuola delle mogli
Soldati a Inglostadt
Ifigenia in Aulide
A qualcuno piace caldo
La notte
Il gatto che scoprì l’America
La farina del diavolo
Scanzonatissimo Gran Casinò
Babbo Natale è uno Stronzo…
Dark! Tornerò prima di mezzanotte
Il Vantone
Lei
I tre processi
E Ballando Ballando
Il Decamerone
Il re muore
Rugantino
Se devi dire una bugia dilla grossa
Cyrano
Boeing-Boeing
Romolo & Remolo
La Donna in nero
Destinatario Sconosciuto
Il giro del mondo in 80 risate
Sempre meglio che lavorare (one man Show)
Il Mago di Oz
Un pezzo di pazzo
Prime donne alle primarie
Uomini all’80 %
Va tutto storto!
E io pago!
Complici
Gabbia di matti
Destinatario sconosciuto (also director)
Va tutto storto


=== Հեռուստատեսություն ===
Vivere
Un posto al sole
Anni 60
Distretto di polizia
Giornalisti
La squadra
Tequila e Bonetti
Il Papa buono
Miconsenta
Con le unghie e con i denti
Barbecue
Passaparola
Domani è un'altra truffa
Torte in faccia
Punto e a capo
E io pago!
Edizione Straordinaria
Seven Show 2007
Vita da paparazzo
Gabbia di Matti


== Ծանոթագրություններ ==


== Արտաքին հղումներ ==
Պաշտոնական վեբկայք
Փրեզեթի

Փրեզեթի (վրաց.՝ ფრეზეთი), գյուղ Վրաստանում։ Գտնվում է Մցխեթ-Մթիանեթ մարզի Մցխեթի շրջանում։


== Դիրք ==
Գտնվում է ծովի մակարդակից 920 մետր բարձրության վրա։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 725 մարդ։


== Ծանոթագրություններ ==
Ռամզաս

Ռամզաս  (ռուս.՝ Рамзас), գետ Ռուսաստանում, հոսում է Կեմերովոյի մարզում։ Գետաբերանը տեղակայված է Սինզաս գետի ձախ ափին՝ 8 կմ հեռավորության վրա։ Գետի երկարությունը 13 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը՝ Տոմ, գետի ենթաավազանը՝ Տոմ։ Գետի ավազանը՝ Վերին Օբից մինչև Իրտիշ թափվելը։


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Լունմին

Լունմին (չին․՝ 龍門石窟, 龙门石窟, lóngmén shíkū, Քարե քարանձավներ Վիշապի դարպասների մոտ), բուդդայական քարանձավային տաճարների համալիր Չինաստանի Հենան նահանգ՝ Լոյանից 12 կմ դեպի հարավ։ Մոգաոյի և Յունգանի հետ միասին համարվում է Չինաստանի երեք կարևորագույն քարանձավային տաճարային համալիրներից մեկը։ Ներառված է ՅՈՒՆԵՍԿՕ-ի համաշխարհային ժառանգության ցանկում։ Կառուցվել է 495-898 թվականներին Իհե գետի ափերին գտնվող կրաքարային ժայռերի մեջ։ Այնտեղ ապրել են մեծ թվով վանականներ։
Քարանձավները մեկ կիլոմետրով ձգվում են Սյանշան և Լունմենշան լեռների լանջերին, որոնց միջև հոսում է գետ։ Ժայռի մեջ թաքնված արվեստի գործերի ճշգրիտ թիվն անհայտ է։ Պաշտոնական գնահատականների համաձայն՝ առկա են 2345 քարանձավներ և խորացումներ՝ 43 տաճարներով, որոնք պարունակում են մոտավորապես 2800 արձանագրություններ և մոտ 100 000 կրոնական քանդակներ, որոնցից մի քանիսն ունեն ընդամենը 25 մմ բարձրություն, իսկ Բուդդայի ամենամեծ արձանն ունի 17 մետր բարձրություն։ Տաճարների կառուցումն սկսվել է 493 թվականին Հյուսիսային Վեյ կայսրության ժամանակաշրջանում, բայց արձանների մոտավորապես 60 %-ը վերաբերում է Թան կայսրության ժամանակներին (7-9-րդ դարեր)։


== Ճարտարապետություն ==
Լունմինը բաղկացած է մի քանի հարյուր քարանձավներից, որոնցից գլխավորները (Բինյան, 500-523, Գույան, 495-575 և Ֆինսյան, 627-675) ներառում են բուդդայական աստվածությունների արձաններ (ներառյալ Բուդդա Վայրոչան, 672-567, բարձրությունը՝ մոտ 15 մ), բարձրաքանդակներ, որոնք պատկերում են վանականներին, երկնային պարողների, հանդիսավոր երթերի։ Լունմինիի մոնումենտալ քանդակներին հատուկ է համամասնությունների կատարելությունը, մանրամասների պատկերման գրաֆիկական պարզությունը՝ զուգորդված ձևերի պլաստիկ-փափուկ մեկնաբանմամբ։

Լունմին
		
		
		
		
		
		
		


== Ծանոթագրություններ ==


== Արտաքին հղումներ ==
Лунмынь // Большая советская энциклопедия : [в 30 т.] / гл. ред.  А. М. Прохоров. — 3-е изд. — М. : Советская энциклопедия, 1969—1978.
Բրևոն

Բրևոն (ֆր.՝ Brévonnes), համայնք Ֆրանսիայի Գրանդ Էստ մարզի Օբ գավառում։
Բնակչությունը 2008 թվականի դրությամբ կազմում է 687 մարդ, բնակչության խտությունը` 34.75 մարդ/կմ²։ Բնակավայրը զբաղեցնում է 19.77 կմ² տարածք։


== Աշխարհագրություն ==
Գտնվում է Փարիզ քաղաքից 165 կմ արևելք, Շալոն ան Շամպայն քաղաքից` 70 կմ հարավ, Տրուա քաղաքից` 25 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 412 աշխատունակ (15-64 տարեկան) բնակիչ, որոնցից ակտիվ էին 323-ը, իսկ ոչ ակտիվները` 89։ Ակտիվության ցուցանիշը կազմում է 78,4 %։ 323 աշխատունակ մարդկանցից աշխատել է 290 անձ (158 տղամարդ և 132 կին)։ Գործազուրկ են եղել 33 անձ (13 տղամարդ և 20 կին)։ 89 անաշխատունակներից 23-ը եղել են աշակերտներ կամ ուսանողներ, 36-ը` թոշակառուներ, իսկ 30-ը չեն աշխատել տարբեր պատճառներով։


== Տես նաև ==
Օբ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
(3450) Դոմենգետ

(3450) Դոմենգետ (անգլ.՝ Dommanget), աստերոիդ աստերոիդների հիմնական գոտում։ Հայտնաբերվել է 1983 թվականի օգոստոսի 31-ին Անրի Դեբեոնի կողմից Լա Սիլյայում։
Միջին հեռավորությունը Արեգակից կազմում է 2,743984 ա. մ., առավելագույնը մոտենում է 2,5664 ա. մ. հեռավորության վրա և հեռանում 2,9215 ա. մ.։ Արեգակի շուրջ մեկ ամբողջական պտույտ է կատարում 1660,24 երկրային օրվա ընթացքում, իր ուղեծրով շարժվելով միջինում 0,216836 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,47° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3450) Դոմենգետ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ստելա Մաքսվել

Ստելա Մաքսվել (մայիսի 15, 1990(1990-05-15), Բրյուսել, Բելգիա), նորզելանդացի մոդել։


== Վաղ տարիներ ==
Ստելան նորզելանդացի մոդել է՝ ծնված և մեծացած Բելգիայում, իռլանդական արմատներով։ Բելգիայում նա ապրել է 13 տարի և սովորել է Բրյուսելի Եվրոպական դպրոցում, իսկ հետո ծնողների հետ միասին տեղափոխվել Կանբերա (Կանադա)։ Այստեղ նրանք բնակվեցին 1 տարի և տեղափոխվեցին Նոր Զելանդիա ։ Երբ նա 14 տարեկան էր, ընդունվեց Թագուհի Մարգարետ քոլեջը և այն ավարտելուց հետո՝ Օտագոյի համալսարան, որի ընթացքում էլ սկսեց իր մոդելային գործունեությունը։


== Գործունեություն ==
2014 թվականին Victoria's Secret նորաձևության շոուին մասնակցելուց մեկ տարի անց՝ 2015 թվականին, նա դարձավ Victoria's Secret-ի Հրեշտակ։
Նա գովազդել է Asos, H&M, Puma, River Island, Urban Outfitters, Vianel և Victoria's Secret ապրանքանիշերը։ Նա աշխատել է մոդել Fashion Rocks-ի, Giles-ի, Ջերեմի Սկոտ-ի, Մարկ Ջակոբս-ի, Moschino-ի, Victoria's Secret-ի, Ալեքսանդր ՄկՔուին-ի և այլ կազմակերպությունների և դիզայներների համար։
Ինչպես նաև համագործակցել է 7000, Bulle, Dossier, Dress to Kill, Elle, Elle Italia, Elle UK, Glamour, i-D, Interview, Madame Figaro, Mixte, Numéro, Purple, The Last Magazine, ''Vogue España, Vogue Italia, Vogue Japan և Vogue UK նորաձևության ամսագրերի հետ։


== Անձնական կյանք ==
2015 թվականին նա սիրային կապերի մեջ հայտնվեց ամերիկացի փոփ երգչուհի Մայլի Սայրուսի հետ։


== Ծանոթագրություններ ==
Պարաշյուտ Տ-4

Տ-4 (ռուս.՝ Т-4), ուսումնական ղեկավարվող պարաշյուտ։ Նախատեսված է մարզիկ պարաշյուտիստների ուսումնական թռիչքների համար։ Բարձր ապահովության պարաշյուտ է, ապահովում է կայուն վայրէջք և ունի բարձր մանևրային հնարավորություններ։ Հնարավորություն է տալիս կատարել թռիչքներ ինչպես հարկադիր այնպես էլ ձեռքով բացումով։ Ձեռքով բացման ապահովույան համար օգտագործվում է ППК-У ապահովագրող սարքը։ Հայաստանում Տ-4 պարաշյուտը օգտագործվում է Հայաստանի պարաշյուտային սպորտի ֆեդերացիայի սաների ուսումնամարզական թռիչքների համար, որպես անցումային մինչև առավել բարդ պարաշյուտային համակարգը։


== Պարաշյուտի մարտավարա-տեխնիկական բնութագրեր ==
ուղղահայաց արագություն, ոչ ավել քան 6.3 մ/վ,
հորիզոնական արագություն դեպի առաջ 4 մ/վ,
հորիզոնական արագություն դեպի հետ 2.3 մ/վ,
շրջադարձ կամայական ուղղությամբ 5-6.5 վայրկյանի ընթացքում,
պահեստային Զ-5 պարաշյուտի օգտագործում,
տեխնիկական ռեսուրս՝ 600 օգտագործում,
պարաշյուտի քաշը ապահովագրող սարքով 14 կգ,
գմբեթի մակերեսը 61 մ²։


== Ծանոթագրություններ ==
ՀՀ բնակչության ազգային կազմ

ՀԽՍՀ-ն ազգային կազմով ամենամիատարրն էր ԽՍՀՄ հանրապետությունների մեջ։ 1979 թվականին հայերի տեսակարար կշիռը կազմել է 89,7 %, 1989 թվականին՝ 93,3 %։ Առավել մեծաքանակ ազգ փոքրամասնություններից էին ադրբեջանցիները (2,6 %), ռուսները (1,5 %), եզդիները (1 %)։ 2011-ի մարդահամարի տվյալներով՝ հայերը կազմել են ՀՀ բնակչության 97,9 % ը, եզդիները՝ 1,3 %-ը, ռուսները՝ 0,4 %-ը, այլ ազգերի ներկայացուցիչները՝ 0,4 %-ը։
Մալոմիխայլովսկոե

Մալոմիխայլովսկոե (ուկրաիներեն՝ Маломихайлівське), գյուղ Ուկրաինայի Նիկոլաևի մարզի Բերեզնեգովատոեի շրջանում։ Հիմնադրվել է 1868 թվականին։
2001 թվականի տվյալներով Մալոմիխայլովսկոե գյուղում բնակվում էր 54 մարդ։ Բնակավայրը զբաղեցնում է 0,223 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Նիկոլայ Բիլիկ

Նիկոլայ Իլյայի Բիլիկ, Միկոլա Բիլիկ (ուկրաիներեն՝ Білик Микола Ілліч, մայիսի 20, 1953(1953-05-20), Նովոսելիցայի շրջան, Չեռնովցիի մարզ, Ուկրաինական ԽՍՀ, ԽՍՀՄ), ուկրաինացի քանդակագործ, Ուկրաինայի վաստակավոր նկարիչ, Կիևի Գ․ Բոյչուկի անվան դեկորատիվ կիրառարական արվեստի և դիզայնի պետական ինստիտուտի դոցենտ։


== Կենսագրություն ==
Ծնվել է 1953 թվականին Չերնովեցկի շրջանի Տապորիվկա գյուղում։ 1968-1972 թվականներին սովորել է Վիժնիցկի Կիրառարական արվեստի ուսումնարանում։ 1975-1980 թվականներին սովորել է Լվովի Դեկորատիվ կիրառարական արվեստի ինստիտուտում։ 1986 թվականից Ուկրաինայի նկարիչների ազգային միության անդամ է։ 1980 թվականից ապրում և աշխատում է Կիևում։
1981 թվականից ակտիվ մասնակցել է ավելի քան 50 հանրապետական և միջազգային ցուցահանդեսների Ուկրաինայում, Ռուսաստանում, Գերմանիայում, Ֆրանսիայում և ԱՄՆ-ում։


== Ստեղծագործություններ, մրցանակներ ==
1989, Ճապոնիայում միջազգային խորհրդաժողովի ղեկավար, ստացել է առաջին մրցանակ։
1991, «Լվով 91» միջազգային բիենալեի լաուրեատ։ Առաջին մրցանակ քանդակի ասպարեզում։
1996, ստացել է «Ուկրաինայի վաստակավոր նկարիչ» պատվավոր կոչումը։
1988 թվականից մասնակցել է Յամպիլ, Տերնոպոլ, Լուցկ, Բեյրութ քաղաքներում տեղի ունեցած քանդակագործական գիտաժողովների։
1988 թվականից ստեղծել է մի շարք մոնումենտալ և դեկորատիվ քանդակներ։
1983, «Թռիչք», Մ․ Տրուբլաինի թանգարանի ճակատի քանդակային կոմպոզիցիա (Օդեսայի շրջան)։
1988, Տարաս Շևչենկոյի հուշարձանը Իվանովո Ֆրանկովսկում։
1992, Հայրենական պատերազմի զոհերին նվիրված հուշարձան, գ․ Մակեևկա, Կիևի մարզ։
1994, Կիև քաղաքի զինանշանը (բրոնզ)։
1995, Տարաս Շևչենկոյի կիսանդրին Հավանա, Կուբա (բրոնզ)։
1995 Օլգա իշխանուհու, Անդրեյ Պերվոզվաննու, Կիրիլի և Մեֆոդիի հուշարձանի վերականգնում (մարմար), Կիև։
1996 - Գ․ Բոյչուկի հուշարձանը (բրոնզ), Կիև։
1997, Յարոսլավ Իմաստունի հուշարձանը, Կիև։
2001, Իշխան Բլադիմիրի հուշարձանը (բրոնզ), Վոլինսկի մարզ։
2006, Չերնոբիլի հերոսների հուշարձանը, (քար, կոփածո պղինձ)։


== Անհատական ցուցահանդեսներ ==
1992, Ռոման Շուլերի պատկերասրահ, Մյունխեն, Գերմանիա,
1995, «Միկոլայի տուն» պատկերասրահ, Կիև,
2000, «Տրիպտիխ» պատկերասրահ, Կիև,
2001, «Կոլտա» պատկերասրահ, Կիև,
2003, «Ուկրաինական տուն», Կիև,
2003, «Ուկրաինական տուն», Չիկագո, ԱՄՆ,
2004, Ուկրաինական ազգային թանգարան, Չիկագո, ԱՄՆ,
2004, Ուկրաինայի դեսպանատուն ԱՄՆ, Վաշինգտոն, ԱՄՆ,
2004, Ճարտարապետության և արվեստի թանգարան, Կիև,
2006, «Տրիպտիխ» պատկերասրահ, Կիև։


== Ծանոթագրություններ ==
Լենա Չեն

Լենա Չեն (օգոստոսի 13, 1987(1987-08-13), Սան Ֆրանցիսկո, Կալիֆոռնիա, ԱՄՆ), ֆեմինիստ նկարչուհի, գրող և ակտիվիստ, որն ապրում է հիմնականում Բեռլինում և Լոս Անջելեսում։ Չենը Հարվարդի համալսարանում սովորել է սոցիոլոգիա և մասնագիտացել կանանց, սեռաբանության և գենդերային ինքնության ուսումնասիրության մեջ։ Նրա ստեղծագործություններն հասցեագրված են կնոջ ինքնության, ներաշխարհի, մտերմության և ցավերի բացահայտմանը։


== Ստեղծագործություն ==


=== Արձակ աշխատություններ ===
2006 թվականի օգոստոսին Լենան սկսեց վարել «Սեռը և եղինջը» բլոգը։ Նրա առաջին դեմքով դատողությունները սեռական փորձառության և Ամերիկայի առաջնակարգ ակադեմիական կրթական հաստատության ուսանողուհու կյանքի մասին, առաջ բերեց կրթական ավանի վրդովմունքը և կտրուկ հայտնվեց մեդիայի ուշադրության կենտրոնում։ Արագ վերածվելով հակասական կերպարի, նա  ոմանց կողմից արժանացավ պարսավանքի և քննադատվեց իր բարոյականության համար, ոմանց կողմից էր արժանացավ գովասանքի իր անկեղծ սեռային երկխոսություն վարելու համարձակության համար։ Նրա հոդվածները հայտնվեցին « The American Prospect»-ում, «The Boston Globe»-ում և «The Sydney Morning Herald»-ում։ Շարունակելով իր նախկին ընկերոջ հետ 2009 թվականին հիմնած «Վրեժխնդիր պոռնոյի» հրատարակությունը (առանց հեղինակների համաձայնության նրանց սեռական բնույթի պատկերների կամ տեսանյութերի հրապարակում), Չենը և նրա զուգընկերը դարձան առցանց ահաբեկությունների և հալածանքի առարկա։ Հետագա հինգ տարիներին նա շարունակեց վարել իր բլոգը՝ ի հեճուկս հարձակումների և սպառնալիքների, մինչև 2013 թվականի ապրիլը, երբ հեռացավ ակտիվ ստեղծագործական կյանքից։


=== Նկարչություն ===
2017 թվականին նա բահահայտեց, որ ինքը Բեռլինում ապրել է  մեկ այլ անվան ներքո՝ Էլլե Փերիլ, որպես տառապալից արվեստի կրող՝ Փերֆորմանսի մի տարատեսակ, որտեղ արտահայտվում են դժվարություններ, ինչպիսիք են ցավը, մենությունը կամ ուժասպառությունը։ Որպես «Վրեժխնդիր պոռնոյի» շարունակություն, նա նկարիչների համար մերկ կեցվածք էր ընդունում Բեռլինում և իր կյանքի փաստավավերագրությունը, որպես Էլլե Փերիլ, անհատական ցուցադրության ներկայացրեց S0MA պատկերասրահում։ Նրա աշխատանքները ցուցադրվել են Լոս Անջելեսի «Մարդկային ռեսուրսներ» և «Transmediale» արվեստի և թվային մշակույթի պատկերասրահներում։


=== Ակտիվիզմ ===
2010 թվականին Լենա Չենը մասնակցեց ֆեմինիստական «Դուրս ելնելու օրը» արշավի կազմակերպմանը և «Վերանայելով կուսւոթյունը» կոնֆերանսին։


=== Հետագա կյանք ===
Մինչև 2018 թվականը Չենը հետևում էր թողել իր համալսարանական հայտնիությունը և ըստ Նյու Յորք Թայմսի, «իր ժամանակը նվիրում էր գեղարվեստական ցուցադրություններ և միջոցառումներ կազմակերպելուն, որոնք միտված էին շահագործման ենթարկված կանանց օգնել հաղթահարելու հոգեբանական տրավման»։


== Ծանոթագրություններ ==


== Արտաքին հղումներ ==
Lena Chen on Twitter
Պետրյաևկա

Պետրյաևկա (ռուս.՝ Петряевка), գյուղ Ռուսաստանի Նիժնի Նովգորոդի մարզի Ձեռժինսկ քաղաքային օկրուգի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բալասան (անձնանուն)

Բալասան, հայկական արական և իգական անուն։ Առաջացել է արաբերեն balasān բառից։ Նշանակում է «անուշահոտ ծաղիկ և նրանից պատրաստված յուղ, որ մեռոնի մեջ էլ է գործածվում»։ Թեև բառը օտար ծագում ունի, սակայն Հայաստանում լայն գործածում ունի։ Սկսել է գործածվել 17-րդ դարից։ Պալասան ձևով հիշատակված է 1626 և 1651 թվականներին։ Գործածվում է որպես իգական և արական անձնանուններ։ Կրճատ և փաղաքշական ձևերն են՝ Բալա, Բալաս, որոնցից էլ առաջացել են Բալասանյան (Պալասանյան), Բալասյան, Բալասբեկյան, Բալայան ազգանունները։


== Ծանոթագրություններ ==
Կեզել Իլ

Կեզել Իլ (ռուս.՝ Малый Կեզել Իլ), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Ռիժմա գետի ձախ ափից 68 կմ հեռավորության վրա։ Գետի երկարությունը կազմում է 15 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը Պեչորա գետն է մինչև թափվելը Ուսա, գետի գետային ավազանը Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 10010300212111100031143
Կոդը ըստ հիդրոլոգիական հետազոտության (ՌԴ) — 111103114
Ավազանի կոդը — 10.01.03.002
Ծավալի համարը ըստ ՌԴ-ի — 11
Թողարկումը ըստ ՌԴ-ի — 1


== Ծանոթագրություններ ==
Կարսունի շրջան

Կարսունի շրջան (ռուս.՝ Карсунский район), մունիցիպալ շրջան Ռուսաստանի Դաշնության Ուլյանովսկի մարզում։
Ստեղծվել է 1928 թվականին։ Վարչական կենտրոնը՝ Կարսուն։


== Աշխարհագրություն ==
Շրջանի տարածքի մակերեսը կազմում է 1768,6 կմ²։


== Բնակչություն ==
2013 թվականի մարդահամարի արդյունքներով շրջանում բնակվում էր 24082 մարդ։ Բնակչության խտությունը կազմում էր 13,62 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
(1268) Լիբիա

(1268) Լիբիա (անգլ.՝ Libya), աստերոիդ աստերոիդների գոտու արտաքին մասում։ Հայտնաբերվել է 1930 թվականի ապրիլի 29-ին Սիրիլ Ջեքսոնի կողմից Յոհանեսբուրգում։
Միջին հեռավորությունը Արեգակից կազմում է 3,975798 ա. մ., առավելագույնը մոտենում է 3,5705 ա. մ. հեռավորության վրա և հեռանում 4,3811 ա. մ., իսկ Երկրի ուղեծրին Լիբիա աստերոիդը նվազագույնը մոտենում է 2,5905 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 2895,58 երկրային օրվա ընթացքում, իր ուղեծրով շարժվելով միջինում 0,124328 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,41° անկյուն։
Լիբիա աստերոիդը պատկանում է Հիլդայի աստերոիդների ընտանիքին։ Այս ընտանիքի աստերոիդները շարժվում են 3,7 - 4,2 ա. մ. մեծ կիսաառանցք ունեցող ուղեծրերով, էքսցենտրիսիտետը՝ 0,07 - 0,3, և ուղեծրի թեքումը ոչ ավելին քան 20°։ Ընտանիքի աստերոիդները շարժվում են Յուպիտերի հետ 3:2 ուղեծրային ռեզոնանսով։
Ըստ Տոլենի սպեկտրալ դասակարգման պատկանում է P դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1268) Լիբիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Օր․Բ․-ին

«Օր. Բ.-ին», Հովհաննես Թումանյանի բանաստեղծություններից՝ գրված 1892 թվականին։


== Պատմություն ==
Հովհաննես Թումանյանն այս բանաստեղծությունը գրել է 1892 թվականի ապրիլի 5-ին։
Եղիշե Չարենցի անվան գրականության և արվեստի թանգարանի Թումանյանի ֆոնդի № 27-ում պահվում է մեկ ինքնագիր, հանված «Մուրճ» ամսագրի արխիվից՝ թվագրված «92 թ․ ապրիլի 5»։
Առաջին անգամ տպագրվել է 1892 թվականին« Մուրճ » ամսագրի № 5, (էջ 725) «Նվեր» վերնագրով, որը Թումանյանինը չէ․ «Մուրճ» ամսագրի խմբագիր Ավետիկ Արասխանյանն է ջնջել «Օր․Բ․-ին» վերնագիրը, տեղը գրելով նվեր։ Հետագայում «Նվեր» վերնագրով տպագրվել է Երևանում՝ 1940-1959 թվականին լույս տեսած Հովհաննես Թումանյանի երկերի ժողովածուի գիտական հրատարակության առաջին հատորում (էջ 90)։
Արտատպվել է «Մուրճ» ամսագրից։ Վերականգնվել է Թումանյանի դրած վերնագիրը։
Մինչև այսօր հայտնի չէ,  թե ով է Օր․ Բ․-ն։


== Ծանոթագրություններ ==
Լալիսղուր

Լալիսկուր (վրաց.՝ ლალისყური), գյուղ Վրաստանում։ Գտնվում է Կախեթի մարզի Թելավի շրջանում։


== Դիրք ==
Գյուղը գտնվում է Ալազանի դաշտում` 440 մ բարձրության վրա։ Մարզկենտրոն Թելավից հեռու է 33 կմ։


== Բնակչություն ==
Ըստ 2014 թվականի տվյալների` գյուղում բնակվում էր 499 մարդ։


== Ծանոթագրություններ ==
Ամանդա Բերգստեդտ

Ամանդա Բերգստեդտ (շվեդերեն՝ Amanda Bergstedt, դեկտեմբերի 5, 1841(1841-12-05), Ekers parish, Շվեդիա - նոյեմբերի 14, 1918(1918-11-14), Nyköpings östra församling, Նյուչյոպինգ, Սյոդերմանլանդ, Շվեդիա), շվեդ նկարչուհի, մանկավարժ, նկարել է դիմանկարներ, բնանկարներ, ինչպես նաև այլ ժանրի նկարներ, զբաղվել է նաև  նկարների վերականգնմամբ։


== Կենսագրություն ==
Ծնվել է 1841 թվականի  դեկտեմբերի 5-ին Էրեբրոյի մունիցիպալիտետի Էկեր քաղաքում՝ Նիլս Ուլրիկ Բերգստեդտի և Քրիստինա Կարոլինա Լեշչինսկիի ընտանիքում։
1867–1873 թվականներին Ամանդան սովորել է Ստոկհոլմի Շվեդիայի գեղարվեստի թագավորական ակադեմիայում։ Այնուհետև ուսումը շարունակել է  Փարիզում՝ 1882-1883 թվականներին, ինչպես նաև Բելգիայում և Նիդեռլանդներում՝ 1887 թվականին։
Աշխատել է որպես գծանկարչության ուսուցչուհի Վիսբյուում՝ 1880 թվականին, Նյուչոպինգում՝ 1885-1893 թվականներին և Արբուգայում՝  1893 թվականին։

Նա 1873 թվականին մասնակցել է  Արվեստի Թագավորական ակադեմիայի ցուցահանդեսին, 1881 թվականին՝ Գյոթենբուրգի Հյուսիսային արվեստի ցուցահանդեսին, ինչպես նաև Շվեդ նկարիչների ասոցիացիայի  գեղարվեստական ցուցահանդեսներին, որի անդամ է եղել։
Նա մահացել է  1918 թվականի նոյեմբերի 14-ին Նյուչոպինգի արևելյան ծխական համայնքում։


== Ծանոթագրություններ ==


== Գրականություն ==
Svenskt konstnärslexikon del I sid 159 Allhems Förlag, Malmö. Libris 8390296.


== Արտաքին հղումներ ==
Selma Amanda Bergstedt
Վալ Վերդե շրջան (Տեխաս)

Վալ Վերդե շրջան (անգլ.՝ Val Verde County), ԱՄՆ Տեխաս նահանգի 254 վարչական միավորներից մեկը։ Ընդհանուր տարածությունը 8.213 կմ² է, բնակչությունը՝ 44.856 մարդ (2000 թ. տվյալներով)։ Շրջկենտրոնն է Դել Ռիո բնակավայրը։ Կազմավորվել է 1885 թ.։
Դարբայնի

Դարբայնի, գյուղ Արևմտյան Հայաստանում, Դիարբեքիրի վիլայեթի Դիարբեքիրի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Հոբարձի պատմության և մշակույթի անշարժ հուշարձանների ցանկ (Լոռու մարզ)

Այս հոդվածը ներկայացնում է Լոռու մարզի Հոբարձի գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 8 հուշարձան (4 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
(1878) Հյուզ

(1878) Հյուզ (անգլ.՝ Hughes), աստերոիդ աստերոիդների հիմնական գոտում։ Հայտնաբերվել է 1933 թվականի օգոստոսի 18-ին Էժեն Դելպորտի կողմից Ուքլում։
Միջին հեռավորությունը Արեգակից կազմում է 2,844295 ա. մ., առավելագույնը մոտենում է 2,8156 ա. մ. հեռավորության վրա և հեռանում 2,873 ա. մ.։ Արեգակի շուրջ մեկ ամբողջական պտույտ է կատարում 1752,11 երկրային օրվա ընթացքում, իր ուղեծրով շարժվելով միջինում 0,205467 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,78° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1878) Հյուզ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Գևորգ Աշուղյան

Գևորգ Ալեքսանդրի Աշուղյան (հունվարի 5 (18), 1911, Թիֆլիս, Ռուսական կայսրություն - մարտի 21, 2006(2006-03-21), Երևան, Հայաստան), հայ դերասան, ՀԽՍՀ ժողովրդական արտիստ (1967), ԽՍՀՄ Պետական մրցանակի դափնեկիր (1952)։


== Կենսագրություն ==

Ծնվել է 1911 թվականի հունվարի 5-ին Վրաստանի Թիֆլիս քաղաքում։ 1927-1929 թվականներին սովորել է Թիֆլիսի հայկական թատրոնին կից, 1935-1937 թվականներին՝ Մոսկվայի հայկական դրամատիկական ստուդիաներում, 1927-1939 թվականներին (ընդհատումներով)՝ Թիֆլիսի հայկական, 1939 թվականից՝ Երևանի Սունդուկյանի անվան թատրոնների դերասան։


== Դերերը թատրոնում ==
Նեզնամով (Ալեքսանդր Օստրովսկու «Անմեղ մեղավորներ»)
Քարամյան (Օվչիննիկովի «Խիզախում», ԽՍՀՄ պետական մրցանակ, 1952)
Սերոբ (Ժորա Հարությունյանի «Հարսնացու հյուսիսից»)
Ալեքսանդր (Մ. Քոչարյանի «Կույր երաժիշտը»)։


== Ֆիլմագրություն ==


== Պարգևներ ==
ԽՍՀՄ Պետական մրցանակ (1952)
ՀԽՍՀ ժողովրդական արտիստ (1967)
«Հայրենական մեծ պատերազմի ժամանակ Անձնվեր աշխատանքի համար» մեդալ
«Աշխատանքային գերազանցության համար» մեդալ (1956)


== Ծանոթագրություն ==
Դուսևո

Դուսևո (ռուս.՝ Дусьево), գյուղ Ռուսաստանի Լենինգրադի մարզի Կիրովսկի շրջանի կազմում։
Բնակչությունը 2011 թվականին գրանցված տվյալներով կազմում էր 21 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Արցախի Հանրապետության երկրաբանական կառուցվածք

ԱՀ երկրաբանական կառուցվածք, ԼՂՀ տարածքը գտնվում է Վիրահայոց-Ղարաբաղի տեկտոնական զոնայի հարավային-արևելյան մասում։ Մռավի ու Ղարաբաղի լեռնաշղթաները համապատասխանում են համանուն կամարածալքերին և կազմված են յուրայի, կավճի, պալեոգենի, նեոգենի հրաբխային ու հրաբխանստվածքային ապարներից՝ տեղ-տեղ ճեղքված ներժայթուքներով։ Ռելիեֆի ձևաբանական կառուցվածքի կարևոր գործոններ են ժամանակակից տեկտոնական շարժումները։ Կենտրոնական ու արևելյան մասերում գտնվող Ստեփանակերտի, Խաչենի, Հաթերքի և այլ միջլեռնային տեկտոնաէրոզային գոգավորություններ հարաբերական, իջեցման տեղամասեր են և ունեն գոգածալքային կառուցվածքներ։ Գոգավորությունների հատակային մասերը ծածկված են չորրորդականի գետաբերուկ ու հեղեղաբերուկ նստվածքներով։ Գտնվելով Եվրասիական և Աֆրիկաարաբական ցամաքային սալերի միջև՝ ԼՂՀ տարածքը կրում է դրանց տեղաշարժերի ազդեցությունը։ Տարածքի հյուսիսային մասը 7-բալանոց ակտիվ երկրաշարժամետ գոտում է, հարավային մասը՝ 8։
Օլխովատսկի գյուղական խորհուրդ (Խարկովի մարզ)

Անվան այլ կիրառումների համար տե՛ս՝ Օլխովատսկի գյուղական խորհուրդ (այլ կիրառումներ)Օլխովատսկի գյուղական խորհուրդ  (ուկրաիներեն՝ Вільхуватська сільська рада), Ուկրաինայի Խարկովի մարզի Վելիկոբուրլուկսկի շրջանում։
2001 թվականի տվյալներով Օլխովատսկի գյուղական խորհրդում բնակվում էր 2195 մարդ։ Բնակավայրը զբաղեցնում է 105.04 կմ² տարածք։ Բնակչության խտությունը կազմում էր 20.9 մարդ/կմ²։ Խորհրդում կա 9 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Հունաստանի ֆուտբոլի առաջնությունը 1952/1953

Հունաստանի ֆուտբոլի առաջնությունը 1952/1953 (հուն.`Πανελλήνιο πρωτάθλημα 1952/1953), տասնյոթերորդ մրցաշրջանը հունական ֆուտբոլի պատմության մեջ։


== Մասնակից ակումբները ==


== Մրցաշարային աղյուսակ ==


== Խաղերի արդյունքները ==


== Արտաքին հղումներ ==
Հունաստանի առաջնությունը rsssf.com կայքում
Աննա Կարենինա (ֆիլմ, 1967)

Անվան այլ կիրառումների համար տե՛ս՝ Աննա Կարենինա (այլ կիրառումներ)Աննա Կարենինա (ռուս.՝ Анна Каренина), խորհրդային լիամետրաժ գեղարվեստական կինոնկար, որը նկարահանվել է 1967 թվականին, ռեժիսոր Ալեքսանդր Զարխիի կողմից։ Կինոնկարը Լև Տոլստոյի համանուն վեպի էկրանավորումն է։


== Սյուժե ==
Ֆիլմի պատմության հիմքում ընկած է ամուսնացած կնոջ՝ Աննա Կարենինայի և երիտասարդ սպա Ալեքսեյ Վրոնսկու սերը։ Աննան լքում է ընտանիքը՝ երջանկություն փնտրելով իր սիրած էակի մոտ։ Նա ստիպված էր դիմել իր կյանքի թերևս ամենալուրջ քայլին՝ բաժանվել որդուց։ Նրա նկատմամբ փոխվում է բարձրաշխարհիկ շրջապատի վերաբերմունքը և այդ ամենը ստորացնում ու ցավ է պատճառում գլխավոր հերոսուհուն։ Այդպես էլ երջանկություն չգտնելով և չհամակերպվելով իր վիճակի հետ, ֆիլմի վերջում Աննան նետվում է գնացքի տակ։


== Դերասանական կազմ ==


== Նկարահանող խումբ ==


== Հետաքրքիր փաստեր ==
Ֆիլմում գլխավոր դերերը կատարել են նախկինում ամուսիններ Տատյանա Սամոյլովան և Վասիլի Լանովոյը։
Ֆիլմը 1968 թվականին պետք է մասնակցեր Կաննի կինոփառատոնին, սակայն Ֆրանսիայում ուսանողական ընդհարումները խանգարեցին կինոփառատոնի բացմանը և այդպես էլ ֆիլմի եվրոպական ցուցադրությունը չկայացավ։


== Ծանոթագրություններ ==
Պոչ (այլ կիրառումներ)

Պոչ, կարող է վերաբերել՝

Պոչ - մարմնի հատված, որը գտնվում է սրբանի մոտ և չի պարունակում աղիքներ
Պոչ - գետ Ռուսաստանում
Պոչ - փոշուց և գազից կազմված ձգված շլեյֆ, որը առաջանում է գիսաստղի Արեգակին մոտենալիս արեգակնային քամու նրանով ցրման հետևանքով
Industry Baby

«Industry Baby» (ոճավորված է որպես մայուսկուլ), ամերիկացի ռեփերներ Lil Nas X-ի և Ջեք Հարլոուի երգը։ Թողարկվել է 2021 թվականի հուլիսի 23-ին Columbia Records լեյբլում։ Երգի պրոդյուսերներն են Քանյե Ուեսթը և Take a Daytrip-ը։ Սա Lil Nas X-ի երրորդ սինգլն է, որը թողարկվել է 2021 թվականին «Montero (Call Me By Your Name)»-ից և «Sun Goes Down»-ից հետո, բոլոր երեք երգերը պետք է ընդգրկվեն նրա դեբյուտային «Montero» ստուդիական ալբոմում։ Երգը բնութագրվել է որպես հիփ-հոփ հիմն՝ ոգեշնչված փոփ երաժշտությամբ։


== Պատմություն ==
2021 թվականի մարտին Nike, Inc. հայց է ներկայացրել MSCHF արտ-կոլեկտիվի դեմ, որը մշակել է Սատանայական կոշիկները (անգլ.՝ Satan Shoes) որպես գովազդ Lil Nas X-ի «Montero (Call Me By Your Name)» երգի համար։ Գործը կարգավորվել է ապրիլին, չնայած հուլիսի 16-ին ռեփերը TikTok-ում հրապարակել է տեսանյութ, որում պնդում է, որ հուլիսի 19-ին նա պետք է մասնակցի դատական նիստ այդ կապակցությամբ։ Ենթադրյալ դատական լսումների ամսաթիվը, սակայն, եղել է թիզեր «Industry Baby»-ի համար։ Ալբոմի պրոմոյի համար ստեղծվել է վեբ-կայք։
Հունիսի վերջին համացանցում հայտնվել է երգի դեմո տարբերակը՝ մի փոքր այլ գործիքային մասով և առանց Հարլոուի մասնակցության։
Թողարկման նախաշեմին Lil Nas X-ը նամակ է հղել 20-ամյա իրեն, որում նշվում էր, որ այդ երգը նախատեսված է «մեզ համար»։ Ի թիվս այլոց, նա գրում է COVID-19 պանդեմիայի ժամանակ իր լճացման մասին, իր սեքսուալության պատճառով օստրակիզմի մասին և այն մասին, որ նա պետք է ուժեղ մնա ձախորդության առջև, որպեսզի վկայի իր ապագա հաջողությունը։
Երգի և տեսահոլովակի թողարկման հետ միասին 2021 թվականի հուլիսի 23-ին Lil Nas X-ը համագործակցել է նաև Bail X Fund-ի միջոցով The Bail Project ոչ առևտրային կազմակերպության հետ՝ գումար հավաքելով՝ նպատակ ունենալով վերջ դնել դրամական գրավին Ամերիկայի Միացյալ Նահանգներում։


== Տեսահոլովակ ==
Տեսահոլովակի գործողության վայրը Montero State Prison-ի մտացածին բանտն է։ Տեսահոլովակի սյուժեի համաձայն՝ Lil Nash X-ը հինգ տարվա ազատազրկման է դատապարտվել այն բանի համար, որ գեյ է։ Տեսահոլովակում կան հղումներ «Փախուստ Շոուշենկից» ֆիլմին։


=== Հակասություններ ===
Հակասությունները առաջացել են լոգանքի տեսարանի պատճառով, որտեղ մերկ կատարողը պարում է։


== Հիթ-շքերթներ ==
Illegal chart entered Billboardargentinahot100|64

Illegal chart entered CIS|31

Illegal chart entered Billboardglobal200|2

Illegal chart entered Ireland4|2

Illegal chart entered Russia|22


== Հավաստագրեր ==


== Թողարկման պատմություն ==


== Ծանոթագրություններ ==
Օտրադնոե (այլ կիրառումներ)

Օտրադնոե, կարող է վերաբերել՝

Օտրադնոե - ավան Ուկրաինայի Դոնեցկի մարզի Վելիկոնովոսյոլկովսկի շրջանում
Օտրադնոե - գյուղ Ուկրաինայի Խարկովի մարզի Դվուրեչենսկի շրջանում
Օտրադնոե - գյուղ Ուկրաինայի Խարկովի մարզի Շևչենկոյի շրջանում
Օտրադնոե - գյուղ Ուկրաինայի Ղրիմի Ինքնավար Հանրապետության Բախչիսարայի շրջանում
Օտրադնոե - գյուղ Ուկրաինայի Ղրիմի Ինքնավար Հանրապետության Ջանկոյի շրջանում
Օտրադնոե - գյուղ Ուկրաինայի Նիկոլաևի մարզի Բաշտանկայի շրջանում
Օտրադնոե - գյուղ Ուկրաինայի Նիկոլաևի մարզի Բերեզնեգովատոեի շրջանում
Օտրադնոե - գյուղ Ուկրաինայի Պոլտավայի մարզի Գրեբյոնկայի շրջանում
Օտրադնոե - գյուղ Ուկրաինայի Սումիի մարզի Գլուխովի շրջանում
Օտրադնոե - քաղաքատիպ ավան Ղրիմի Ինքնավար Հանրապետության Յալթայի քաղաքային խորհրդում
Օտրադնոյե - գյուղ Աբխազիայի Գագրայի շրջանում
Օտրադնոյե - գյուղ Ռուսաստանի Ռոստովի մարզում